এসএ টেলিভিশনের সান্ধ্যকালিন আড্ডার অনুষ্ঠান ‘বেলাশেষে’র এবারের পর্বের অতিথি হিসেবে থাকছেন প্রখ্যাত সংগীত গুরু আজাদ রহমান। তিনি একাধারে সংগীত পরিচালক, গীতিকার, সুরকার ও শিল্পী। পশ্চিম বঙ্গের বর্ধমান জেলায় জন্মগ্রহণ করা এই শিল্পী বিশ্বভারতী থেকে খেয়ালে অনার্স সম্পন্ন করেন। ১৯৬৩ সালে কলকাতার চলচ্চিত্র ‘মিস প্রিয়ংবদা’র সংগীত পরিচালক হিসেবে তিনি প্রথম চলচ্চিত্র জগতে আসেন। পরবর্তীতে তিনি বাংলাদেশে এসে বসবাস শুরু করেন এবং রাজশাহী বিশ্ববিদ্যালয়ে শিক্ষক হিসেবে যোগ দেন। পাশাপাশি তিনি উচ্চাঙ্গসংগীতের চর্চা করে যাচ্ছেন এবং সেই সাথে বাংলায় খেয়াল গানের প্রচলনে চেষ্টা করছেন। তাঁকে বাংলা খেয়ালের জনক বলা হয়।